Odense Adresse-Contoirs Efterretninger, 1833-05-27
Storbrittannien. Den 14 d. fremkom Hr. Stanley i Underhuset med sin forhen bebudede Motion og Slaveriets Afskaffelse i Kolonierne. Hans lange Tale hørtes med spændt Opmærksomhed, og paa Lord Althorps Forslag bleve Debatterne over denne vigtige Sag udsatte til den 30 d. M. J Overhuset har Grev Fitzwilliam gjort et nyt Angreb paa de forhadte Kornlove; men alle hans foreslaaede Resolutioner Sk. bleve en efter den anden forkastede, da Kornloven maatte ansees velgjørende for Landmanden. Et lignende Forslag af Hr. Whitmore blev den 17de i Underhuset forkastet med 305 imod 206 Stemmer, efter at Ministrene vel havde tilstaaet det Mangelfulde ved disse Love; men den Mængde Sager, hvormed Parlamentet var sysselsat, tillod ikke for Tiden at befatte sig dermed. Mere galt kom Hr. Cobbet den 16de fra sit Forslag, hvormed han længe havde truet, om en Adresse til Kongen, for at ansøge Hs. Majestæt om at faae Sir Peels Navn udslettet af Geheimeraads-Listen Det var neppe, at han for Hyssen og Piben kunde komme til Orde, og da han tillod sig den bemærkning, at Sir Peel havde tilladt sig pøbelagtige Fornærmelser imod ham, blev han af Taleren kaldet til Orden og maatte bede om Forladelse. Hans Forslag blev derpaa forkastet med 298 imod 4 Stemmer og desuden besluttet, at det, som et personligt Angreb, hvis Lige vel endnu aldrig var forekommet i Huset, ei engang skulde indføres i Forhandlings=Protokollen. En Hr. Roebuck forlangte ogsaa Statssekretairen for det Jndre(Lord Melbourne) tiltalt for Blodsudgydelsen ved den saakaldte Nationalkonvents Adspredelse; men Man svarede ham, at en lovstridig Forsamling ogsaa kunde adspredes, uden Oprørsaktens foregaaende Læsning. Jøvrigt var Roligheden i London ikke siden bleven forstyrret, og Retterne ere ifærd med at undersøge det Forefaldne. Hr. Fergus son har atter anmeldt en Motion angaaende Pohlen til den 13 Junii. Fredeligere end den saakaldte Nationalkonvent afløbe Folkeforsamlingen, som den 20 Mai holdtes ved Birmingham, uagtet den sammenstrømmede Menneskemasse opløb til henved 80,000 Personer, som dog næsten alle vare ubevæbnede. J Processionen saaes allehaande mærkværdige Symboler, deriblandt et uhyre stort Brød af Træe og ved Siden deraf et lille bitte virkeligt Brød, som en Allegorie paa Kornlovene. Paa Fanerne faaes lænkede Negere, Pohlakker o. s. v. Ordførere vare Dhrr Muntz, Attwood og O'Connel, som, efter de hæftigste Taler imod Ministrene, foreslog Bønskrifter og Kornlovenes, Malt=, Huus= og Vinduesskatternes Afskaffelse, samt Ministrenes Afskedigelse. Enanden Forsamling, som har fundet Sted i Manchester, udmærkede sig derved, at den allene bestod af Børn, over fem Tusinde i Tallet, som bare Faner med Jndskrift: 10-Timers=Billen for stedse!" hvormed sigtedes til det i Parlamentet fremkomne Forslag til at indskrænke Børnenes Arbeidstid i Fabrikerne. Megen Opsigt har det gjort, at den cedsvorne Jury, efter et langvarigt Forhør, har afgivet den Kiendelse om Politibetjenten, som blev myrdet ved Folkeforsamlingen paa Calthorp-Pladsen, undskyldeligt Drab." Grundene vare, at Oprørsakten ikke var bleven læst eller Folket opfordret til at skilles ad, ligesom og Politiet havde uden tilstrækkelig Anledning viist en "raa og brutal Adfærd, hvorfor Retten yttrede det Haab, at Regjeringen vilde træffe Forholdsregler til at forebygge slige Optøier for Fremtiden. Alle Opfordringer af den tilstædeværende Øvrighedsperson for at faae den sidste bemærkning udslettet vare forgiæves, da de Eedsvorne erklærede, at det var deres eenstemmige Mening, saa gjerne de iøvrigt indrømmede, at Forsamlingen selv var ulovlig. For denne Fasthed bevidnede de Tilstædeværende dem deres bifald, som gjentoges af den forsamlede Mængde paa Gaden, der ved Bortgangen trykte de Eedsvorne i Haanden og udbrøde i et skingrende Hurra.